রংপুর (আহোম রাজধানী)
রংপুর (উচ্চারণ: ˈræŋpʊə বা ˈræŋgpʊə) আহোম স্বর্গদেউ রুদ্র সিংহের ১৭০৭ সালে স্থাপন করা আহোম রাজ্যর একটি রাজধানী ছিল।(Gogoi 1968, পৃ. 508) এখনো এই স্থান শিবসাগর নগরের অন্তর্ভুক্ত। আহোম রাজ্যের কয়েকটি ঐতিহাসিক স্থান যেমন তলাতল ঘর এবং রংঘর এখানেে অবস্থিত। আহোম রাজ্যের শ্রেষ্ঠ সময়ে রংপুর রাজধানী ছিল। মোয়ামরীয়া বিদ্রোহে দুবার এই রাজধানীর পতন ঘটেছিল। প্রথমবার ১৭৬৯-৭০ সালে কয়েকমাসের জন্য বিদ্রোহীরা স্বর্গদেউ লক্ষ্মী সিংহকে বন্দী করে রেখেছিল। দ্বিতীয়বার ১৭৮৮র থেকে ১৭৯২ সাল পর্যন্ত বিদ্রোহীরা রংপুর নিজের অধীনে রেখেছিল এবং শেষে ইস্ট ইন্ডিয়া কোম্পানীর থমাস ওয়েল্‌সের সেনাবাহিনী তাঁদের পরাস্ত করেছিলেন। রংপুর পুনরায় আহোমদের হাত এলেও রাজধানী এর থেকে উঠিয়ে যোরহাটে নিয়ে যাওয়া হয়।